hu en hu en hu hu hu hu en en hu en hu hu hu hu hu ru hu hu hu hu hu hu hu hu hu hu en en en en en en en en en hu hu hu hu hu hu hu hu hu hu hu hu hu en hu hu hu hu en en en en en en en hu hu eo
Az intimitást nem lehet megunni
Nem is olyan régen még tabunak számított, ma pedig szinte nincs olyan dolog, amit – legalább elméletben – ne tudnánk róla. Az örömszerzés, a kielégülés, azok különféle technikái szinte túlzott hangsúllyal vannak jelen a mindennapjainkban. A szexualitásról és annak életünkben betöltött szerepéről Bede Zsuzsanna szexuálpszichológussal beszélgettünk.
– Hogyan változtak meg a szexuális szokásaink, s vajon minek tulajdonítható mindez?
– A nemi szerepek átalakulása már jó pár évtizeddel ezelőtt elkezdődött, a nők önállósodásával. Felgyorsította a folyamatot, a rendszerváltozás. A megfelelni akarás a férfiakban rendkívül erős, s ez a szexuális életükre is kiterjed. Az utóbbi időben ebben a sajátos mércében egy új dolog jelent meg: mégpedig az a szempont, hogy vajon képes-e orgazmust okozni a nőnek? Ha nem, akkor ebből azt a következtetést vonja le, hogy ő nem eléggé férfi. Ennek a jó oldala az, hogy végre a nő is fontos az ágyban, nem csak kiszolgáló személyzet, de ez a teljesítménykényszer visszaüt, és az is elromlik tőle, ami korábban működött. A szexuális szokásokra az internet hatása talán a legdöbbenetesebb a szexoldalak dömpingje által. A pornófilmek miatt, sok férfi azért nem hiszi el, hogy a partnerének orgazmusa van, mert a nő nem úgy viselkedik szex közben, mint amit ő a filmeken látott. Ugyanakkor a munkám során sok olyan fiatal párral találkozom, akik nem élnek szexuális életet. Együtt vannak öt-hat éve, és hónapok telnek el szex nélkül, de mégsem tudnak kikeveredni a kapcsolatból – fogalmaz a Bede Zsuzsanna, aki évtizedek óta foglalkozik szexuális tanácsadással.
– A túlzott pornófilm nézést a nők mennyire tolerálják?
– Ha a férfi nagyon sok pornót néz, akkor az az esetek döntő többségében önkielégítéssel társul. A nő ezt úgy éli meg, hogy őt megcsalják. A dolog akkor válik igazán kórossá, ha a filmnézés a páros szex kárára megy, vagy ha a férfi olyan dolgokat igényel, amiket a filmeken látott.
– Egy kapcsolatban mennyire fontos a szex?
– A szex szerepe és fontossága változik az életünkben. Ha a kapcsolat kezdeti időszakában nincsen intenzív szexuális élet, akkor az már később sem fog változni. Persze, ha mindkét fél kicsit aszexuális, akkor ez nem okoz problémát – csak az ilyesmi ritkán szokott előfordulni. A gyerekvállalással a szex háttérbe szorul. Aztán persze dolgozni kell, adódnak egyéb teendők, ezért is természetes, hogy az idő előrehaladtával ritkul az együttlétek száma. De valahol a szexnek ott kell lennie, hiszen attól pár egy pár, hogy szexuális kapcsolat is van közöttük.
– Hogyan kezeljük jól a szexualitást?
– A szex természetes velejárója egy kapcsolatnak, de egy idő után nem kell a tűzijátékot várni minden egyes együttléttől. Nem mindig arra kell számítani, amit a filmek mutatnak, hanem egyszerűen meg kell próbálni az embernek a szívéből szerelmeskedni. Igenis jó érzés időnként egymásba gabalyodni, odabújni a másikhoz, még ha az nem is jelent különleges eksztázist. Én a pácienseimnek azt próbálom meg átadni, hogy a meghittséget, az intimitást kell átélni a testen keresztül is. Nem csak a természetét vagy mondjuk a humorát kell szeretni a párunknak, nem szabad azt sem elfelejteni, hogy a testünk is szereti őt. Véleményem szerint az intimitást nem lehet megunni – vélekedik Bede Zsuzsanna.
Click to share on Facebook (Opens in new window)
Click to share on Pinterest (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email a link to a friend (Opens in new window)
Leave a Reply Cancel reply
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
#örömblogolás (10) blogolás (8) olvasószerzés (3) podcast (2) social media (3)
Cikkeim Kategória kijelölése Blog Interjúk Kritikák Publicisztika
A www.donaszi.hu weboldal magára nézve kötelezőnek ismeri el jelen jogi közlemény tartalmát. Kötelezettséget vállal arra, hogy tevékenységével kapcsolatos minden adatkezelés megfelel a jelen szabályzatban és a hatályos jogszabályokban meghatározott elvárásoknak. Tovább
©2020  www.donaszi.huAz oldal, valamint a rajta található szöveges és képi tartalom szerzői jogvédelem alatt áll.
Örömmel veszem, ha megosztod mással is, amit nálam olvastál, de kérlek minden esetben legyen teljes forrásmegjelölés (link és név). Köszi!
A weboldal cookie-kat használ, hogy biztonságos böngészés mellett a legjobb felhasználói élményt nyújthassa. További információ Engedélyezem
A süti beállítások ennél a honlapnál engedélyezett a legjobb felhasználói élmény érdekében. Amennyiben a beállítás változtatása nélkül kerül sor a honlap használatára, vagy az "Elfogadás" gombra történik kattintás, azzal a felhasználó elfogadja a sütik használatát.